सरकारी बोक्कड़: हरेश्वर राय
आइल बड़ुए एग्गो बोक्का सरकारी ए बाबा।
बकरे जैसन इहो बसाता एकदम्मे बोकराइन
नाक दबा के कहत रहलीहs नटुरो ठकुराइन
कादो एक नमर के बड़ुए ब्यभिचारी ए बाबा।
टुंगिया टुंगिया टूस्से खाता ई बोकड़ा सरकारी
लागत बा कि बांचे ना दी गोएंड़ा के तरकारी
डर से केहुओ नइखे मारत टिटिकारी ए बाबा।
करत फिरत बा बोबो बाबा संउसे गांव जवार
छींटत बाटे आपन लेंड़िया सभके खेत- बधार
चलतs अइसे बाटे, जइसे अधिकारी ए बाबा।
देखे में पड़वा जस लागे मुंह बा थोबर- थाबर
तहरे झबरा कुकुरा जइसन उ बाटे चितकाबर
ओकरा दरसन खाति होता मारामारी ए बाबा।
npi_Deva bho_Deva bho_Deva bho_Deva bho_Deva hne_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva